**VASTUURYHMÄN KOKOUS EMMAUKSESSA 28.9.2022 KLO 17-19.30**

Paikalla: Meri Ala-Kokko (pj), Kirsti Ahonen, Anne Karhola, Päivi Katko, Tuula Latvala (siht.), Jarmo Lehtinen, Kalle Mäki, Sari Papunen, Aarne Plukka, Timo Saarinen, Anne Vehmas, Mikko Wirtanen

**Tarjoilu**

Tarjoilusta vastasi Kirsti Ahonen.

**Kuulumiset**

”Pitkä” kuulumiskierros kesän jälkeen ensimmäisessä kokouksessa.

**Hartaus**

Mikko Wirtanen piti alkuhartauden.

**Menneet tapahtuma**t

Käsiteltiin lyhyesti kokemukset Tapahtumien yön ja syyskuun messuista. Tapahtumien yön messu on koettu hyvänä kokonaisuutena. Jesse Kaikuranta oli paneutunut tehtäväänsä ja onnistui hyvin. Timo Saarisen panos messuprosessissa oli tavanomaista suurempi. Syyskuun messun tekijöissä tapahtui poikkeuksellisen paljon muutoksia. Vaikka messuun liittyi paljon epävarmuustekijöitä, messuvieraan ja kokoajankin mielestä messu oli hoitava. Muutama tekninen huomio. Kaiuttimet eivät toimi lehterillä. Takana olevien näyttötaulujen pitäisi toimia seuraavissa messuissa.

**Kolehtitilanne**

27.3.2022 summa: 1.421,95. Kohde: EL Salvadorin lut.kirkon tukemiseen

18.4.2022 summa: 1.210,50. Kohde: Yhteisvastuukeräys/Kirkkopalvelut

15.5.2022 summa: 1.117,52. Kohde: Suomen Lähetysseura/Dessien AIDS-orvot

12.6.2022 summa: 999,96. Kohde: Suomen Lähetysseura/Lasten pankki

3.8.2022 summa: 1.580,42. Kohde: Tampereen seurakuntien ruokapankki

4.9.2022 summa: 1.221,55. Kohde: Suomen Pipliaseura/lukutaitokampanja

Summissa näkyy ainoastaan messussa kerätty käteinen raha.

Käteisen rahan käyttö vähenee koko ajan. Päätettiin, että Meri selvittää tuomiokirkkoseurakunnan kymppimessujen kolehtikäytännön. Sen jälkeen mietitään, miten edetään maksukäytäntöjen helpottamiseksi.

**Striimaukset**

Tuomasmessun striimauksissa on ollut ongelmia, koska ei ole voinut luottaa siihen, että sovittu striimaaja olisi tehtävän hoitanut. Päätettiin, että Meri neuvottelee loppuvuoden ratkaisuista tarkoituksena varmistaa messujen striimaus. Käytiin perusteellinen keskustelu messujen striimausten jatkamisesta. Todettiin, että striimausten käsikirjoitus vaatii tunteja työtä. Jos messuja ei lähetetä ainoastaan suorana, ne pitäisi tekstittää. Siihen varmaankin tarvitaan ostopalvelua. Vaihtoehtona esitettiin radiointia. Todettiin, että se on varteenotettava vaihtoehto. Messujen striimausta jatketaan ainakin kuluvan vuoden loppuun.

**Tuomasjatkot**

Jatkoilla käy vähän väkeä. Maanantai on jatkoille huono päivä, koska monilla papeilla on silloin vapaapäivä. Muillekaan tiimiläisille se ei välttämättä ole sopivin päivä. Todettiin, että kokoajan on tärkeää kiittää tiimiään ja tiimille pitää välittää messusta tullut palaute. Toteuttamistapa voi jatkossa olla vapaamuotoinen. Tiimi voi varata tilat kokoontumiselle tai kokoontua myös seurakunnan tilojen ulkopuolella. Tuomasjatkot jatkuvat vielä tämän vuoden ajan. Uuteen käytäntöön siirrytään ensi vuoden alusta.

**Vuosikello**

Tämän vuoden uuden vuoden messusta puuttuu kokoaja. Jos kokoajaa ei löydy, voisi uuden vuoden aattona pitää tuomaslaulajaiset, joka sisältäisi ehtoollishetken/viikkomessun.

Ensi vuoden messutiimin kokoajista on tiedossa seuraavaa:

26.3.2023 kokoajat Aarne ja Tarja Plukka

Pääsiäismessu 10.4.2023 kokoajana Kirsti Ahonen, Lampela ja Seija Savinnainen- Hallfast

18.5.2023 kokoajana Catarina Ståhle-Nieminen ja Sari Papunen

Adventin messu 3.12.2023 kokoajana Sari Papunen ja CatarinaStåhle-Nieminen

Lokakuun lopun 29.10. tai marraskuun 19.11. messun kokoaisi Risto Korhonen yhdessä opiskelijoiden kanssa.

Kokoajien etsintä jatkuu.

Päätettiin kutsua tuomiokirkkoseurakunnan seurakuntaneuvosto ja YKN Tuomasmessuun. Tarkkaa aikaa ei sovittu.

**Tuomasmessujen bändit**

Tuomaskuoro- ja orkesteri ovat suunnitelmien mukaan ensi vuonna 26.3., 10.4., 18.5. ja 3.12. messuissa,

Hanna Kataja ja lauluryhmä hoitaa todennäköisesti kaksi messua, Pekka Arola kokoamansa lauluryhmän kanssa yhden.

Timo Saarinen valtuutettiin hoitamaan musiikkiryhmät ensi vuodelle.

**Taloustilanne**

Taloustilanne on hyvä. Tarkemmat luvut seuraavassa kokouksessa.